SYNEX เปิดกำไรปี 63 โต 23% แตะ 642 ลบ. เคาะปันผล 0.40 บ.
SYNEX เปิดกำไรปี 63 โต 23% แตะ 642 ลบ. จากปีก่อนมีกำไร 524 เคาะปันผล 0.40 บ. ขึ้น XD 9 มี.ค.64 และกำหนดจ่าย 14 พ.ค.64 
22 ก.พ. 2564

บริษัท ซินเน็ค (ประเทศไทย) จำกัด (มหาชน) หรือ SYNEX รายงานผลการดำเนินงานงวดไตรมาส 4 และงวดปี 2563 มีกำไรสุทธิ ดังนี้

โดยกำไรสุทธิสำหรับปี 2563 เท่ากับ 641.95 ล้านบาท เพิ่มขึ้นร้อยละ 22.53 จากงวดเดียวกันของปีก่อน จากกำไรขั้นต้นที่ปรับตัวเพิ่มขึ้น และมีการบริหารค่าใช้จ่ายในการขายและบริหาร รวมถึงต้นทุนทางการเงินอย่างมีประสิทธิภาพ นอกจากนี้ส่วนแบ่งกำไรจากการลงทุนในการร่วมค้าก็มีการเติบโตอย่างก้าวกระโดดจากฐานทุนที่เพิ่มขึ้นจากการเข้าเป็นบริษัทจดทะเบียนในตลาดหลักทรัพย์ในช่วงปลายปี
พร้อมกันนี้ บริษัทมีมติจ่ายปันผลงวดดำเนินงานวันที่ 01 ก.ค.63 – 31 ธ.ค.63 เป็นเงินสด 0.40 บาท กำหนดวันที่ไม่ได้รับสิทธิปันผลวันที่ 9 มี.ค.64 และกำหนดจ่าย 14 พ.ค. 64